李太白匹配金钱记・得胜令
作者：乔吉
朝代：元

paragraphs: 呀，若不是前世宿缘招，焉能勾玉杵会蓝侨。
(旦云)将酒来，妾身与状元同奉父亲一杯。
(正末同旦跪科)(贺知章云)兄弟，你恰才说平生不折腰于人，可早两遭儿也。
(正末唱)哎，你个贺学士休讥诮，我如今为新人当拜倒。
(王府尹云)咱也回奉状元一杯。
(做把盏科)(正末唱)你也恃不得官高，动不动将咱吊。
我也赌不得心高，早两遭儿折下腰。
(李太白云)韩飞卿，你夫妻二人望阙跪着，听圣人的命。
因你对策称旨，加授翰林学士，别赐黄金五十斤，与夫人柳眉儿添妆。
(诗云)则为你十年辛苦困寒窗，一举成名天下扬。
金钱自可成亲眷，玉杵无烦问渺茫。
京兆堂中添贵客，翰林院呈擢仙郎。
嵩呼万岁齐天喜，拜舞丹墀谢圣皇。
(正末同旦谢恩科)(唱)。